World Muslim Congress

World Muslim Congress (Motamar al-Alam al-Islami) (Arabisk: مؤتمر العالم الإسلامي) er en muslimsk organisasjon med hovedkvarter i Karachi. Inamullah Khan var en av organisasjonens grunnleggere, og var generalsekretær i mer enn 40 år. World Muslim Congress fikk Niwano-prisen i 1987,The World Muslim Congress  - Niwano Peace Foundation, lest 22. februar 2014. og Kahn fikk Tempeltonprisen i 1988.The New York Times, 19. april 1988, Anti-Semitism Charges Lead To Delay on Religion Prize - lest 22. februar 2014 Organisasjonen har konsultativ status i FNs økonomiske og sosiale råd siden 1966.Brief History of World Muslim Congress  - Niwano Peace Foundation. Lest 22. februar 2014

World Muslim Congress ble grunnlagt i 1949 på World Muslim Conference i Karachi, etter at Pakistan ble grunnlagt i 1947. Mohammad Amin al-Husayni, stormuftien av Jerusalem, som også ledet konferansen, ble valgt som president.

Selv om den formelle stiftelsen var i 1949, fører organisasjonen røttene sine tilbake til en kongress som ble i Mekka i 1926, arrangert av Ibn Saud av Saudi-Arabia kort tid etter at han okkuperte Mekka og Medina.Martin Kramer, "Muslim Congresses", The Oxford Encyclopedia of the Modern Islamic World Mohammad Amin al-Husayni var også en av de ledene personene på denne kongressen.World Muslim Congress, History- lest 22. februar 2014

World Muslim Congress jobber for å fremme enhet innen islam, og for å skape en felles muslimsk identitet. Dette gjør de blant annet gjennom å arrangere konferanser. De har også grunnlagt organisasjonen Organization of Islamic Countries. De har også jobbet for å fremme kunnskap om islam som en fredsreligion, både internt til muslimer og ekstern, blant annet gjennom FN-systemet og de har jobbet mot atomvåpen. Sammen med Kirkenes Verdensråd har de også arrangert dialogkonferanser mellom kristne og muslimer og de har bidratt aktivt innen World Conference on Religion and Peace. I 1988 fikk de Niwano-prisen for dette arbeidet.Why World Muslim Congress Was Selected as the Fifth Recipient of the Niwano Peace Prize  - Niwano Peace Foundation. Lest 22. februar 2014

Kritikere hevder at WMC fremmer antisemittisme og Southern Poverty Law Center hevder at WMC støtter Holocaust-benektelse. Ifølge en forsker har WMC «spilt en avgjørende rolle i å skape en offerfølelse blant muslimer, som videre har ført til framveksten av den globale islamistbevegelsen.»Husain Haqqani (2005), 19. mai 2005, The Ideologies of South Asian Jihadi Groups , Current Trends in Islamist Ideology, vol. 1

Referanser

Eksterne lenker
 World Muslim Congress

Kategori:Organisasjoner med generell konsultativ status i FNs økonomiske og sosiale råd
Kategori:Organisasjoner etablert i 1949
Kategori:Mottakere av Niwano-prisen
Kategori:Islam